stanford-oval/wikipedia huggingface dataset:
Agathon (tragediakirjailija)
Näytelmät

Agathonin tiedetään kirjoittaneen ainakin seuraavat näytelmät:
Aerope (Ἀερόπη, Aeropē)
Alkmaion (Ἀλκμαίων, Alkmaiōn)
Antheus (Ἀνθεύς) (tai Ἄνθος, Anthos, ”Kukka”)
Mysialaiset (Μυσοί, Mysoi) (?)
Telefos (Τήλεφος, Tēlefos)
Thyestes (Θυέστης, Thyestēs)
Agathon esitteli kreikkalaiseen teatteriin joitakin uusia keksintöjä. Aristoteleen mukaan hänen näytelmänsä Antheus juoni oli kokonaan hänen itse keksimänsä, siinä missä tragediat perustuivat yleensä joko kreikkalaisen mytologian jo ennalta tunnettuihin aiheisiin tai joissakin harvemmissa tapauksissa historian tapahtumiin. Aristoteles sanoo, ettei tämä vähentänyt yhtään näytelmän viehätystä, ja käytti tätä esimerkkinä siitä, ettei näytelmissä ollut pakko pitäytyä perinteissä. Toisaalta Aristoteles moitti Agathonia siitä, että tämä yritti käsitellä tragedioissaan liian laajoja kokonaisuuksia, siinä missä yleensä tragediat keskittyivät vain jonkun myytin osaan.
Agathon oli myös ensimmäinen näytelmäkirjailija, joka kirjoitti kuoro-osuuksia, jotka vaikuttavat olleen itsenäisiä näytelmien pääjuoneen nähden. Tällaisista osuuksista käytettiin nimitystä embolima (ἐμβόλιμα, ’välinäytös’ tai ’välisoitto’), sillä ne olivat pelkkiä lyyrisiä tai musiikillisia väliesityksiä. Muutosten luovuudesta huolimatta tai juuri niiden vuoksi on huomautettu, että Agathon saattoi olla jopa edesauttamassa ateenalaisen tragedian rappeutumista.
Agathonin näytelmät eivät ole säilyneet nykyaikaan. Aristofaneen oletetaan liittäneen joitakin näytelmien katkelmia Naistenjuhlaansa. Säilyneet tekstikatkelmat on koottu Johann August Nauckin teokseen Tragicorum graecorum fragmenta (1887).
Joskus Agathonin on esitetty kirjoittaneen myös komedioita, tai että olisi ollut toinen samanniminen komediakirjailija, mutta tätä ei ole yleisesti hyväksytty.
Aiheesta muualla

Kuvia tai muita tiedostoja aiheesta Agathon Wikimedia Commonsissa
Aliette de Bodard

| Aliette de Bodard |
| --- | --- |
 Aliette db Bodard vuonna 2013
Henkilötiedot
Syntynyt: 10. marraskuuta 1982 (ikä 41) New York, Yhdysvallat
Ammatti:  kirjailija, ohjelmistoinsinööri
Kirjailija
Äidinkieli: ranska
Tuotannon kieli: englanti
Tyylilajit:  tieteiskirjallisuus, fantasia
Aiheesta muualla
aliettedebodard.com
Löydä lisää kirjailijoitaKirjallisuuden teemasivulta
Aliette De Bodard (s. 10. marraskuuta 1982 New York, Yhdysvallat) on ranskalais-yhdysvaltalainen tieteis- ja fantasiakirjailija. Hän teoksiaan on palkittu muun muassa Nebula- ja Locus-palkinnoilla.
De Bodard syntyi Yhdysvalloissa 1982, mutta vietti lapsuutensa Pariisissa. Hänen isänsä on ranskalainen ja äitinsä vietnamilainen. De Bodardin äidinkieli on ranska, mutta hän kirjoittaa englanniksi.
De Bodard on julkaissut useita palkittuja romaaneja ja lyhyempiä teoksia, joita julkaistu muun muassa Asimov's Science Fiction-, Interzone- ja Realms of Fantasy -lehdissä. Hän voitti Writers of the Future -palkinnon 2006 ja oli ehdolla parhaan uuden kirjailijan John W. Campbell -palkinnon saajaksi 2009. Hän on voittanut lyhyen fiktion British Science Fiction Awardin 2010 ja 2015 sekä vuoden 2012 parhaan novellin Nebula-palkinnon ja Hugo-palkinnon. Hän myös voittanut parhaan pitkän novellin Nebula-palkinnon 2013 ja parhaan pienoisromaanin Nebula-palkinnon 2018. Lisäksi de Bodard ollut ehdolla useita kertoja Nebula-, Hugo- ja World Fantasy Award -palkinnon saajaksi. Hänen 2015 julkaistu romaaninsa, The House of Shattered Wings, palkittiin myös parhaan romaanin British Science Fiction Awardilla.
Monet de Bodardin teoksista sijoittuvat vaihtoehtohistoriallisiin maailmoihin. Esimerkiksi Universe of Xuya -tieteissarja sijoittuu esihistorialliseen Kiinaan, Obsidian & Blood -fantasiasarja asteekkien kulttuuriin ja Dominion of the Fallen -fantasiasarja Vietnamin ja Ranskan vaihtoehtohistoriaan.
De Bodard on koulutukseltaan ohjelmistoinsinööri. Hän valmistui ranskalaisesta École polytechniquesta ja työskenteli alalla Pariisissa.
African Nations Championship 2016

African Nations Championship 2016 oli järjestyksessään 4. African Nations Championship -turnaus. Isäntämaana toimi Ruanda. Turnaus alkoi 16. tammikuuta ja loppuottelu pelattiin 7. helmikuuta 2016. Turnaukseen osallistui 16 joukkuetta. Hallitseva mestari oli Libya. Turnauksen voitti Kongon demokraattinen tasavalta, joka voitti loppuottelussa Malin. Mestaruus oli Kongolle toinen.
Ottelupaikat

Ottelut pelattiin neljällä eri stadionilla. Kaksi näistä olivat pääkaupunki Kigalissa. Muut olivat Butaressa ja Gisenyissa.
Joukkueet

Turnaukseen osallistuu yhteensä 16 joukkuetta. Isäntämaa Ruanda pääsi turnaukseen ilman karsintoja.
| Joukkue | Esiintymiset | Paras sijoitus |
| --- | --- | --- |
|  Angola | 2 | Toinen |
|  Etiopia | 2 | Lohkovaihe |
|  Gabon | 3 | Puolivälierät |
|  Guinea | 1 | Ensimmäinen turnaus |
|  Kamerun | 2 | Puolivälierät |
|  Kongon demokraattinen tasavalta | 4 | Mestaruus |
|  Mali | 3 | Puolivälierät |
|  Marokko | 2 | Puolivälierät |
|  Niger | 2 | Puolivälierät |
|  Nigeria | 2 | Kolmas |
|  Norsunluurannikko | 3 | Lohkovaihe |
|  Ruanda | 2 | Lohkovaihe |
|  Sambia | 2 | Kolmas |
|  Tunisia | 2 | Mestaruus |
|  Uganda | 3 | Lohkovaihe |
|  Zimbabwe | 4 | Neljäs |
Lohkoarvonta

Lohkoarvonta suoritettiin 15. marraskuuta 2015 Kigalissa. Arvontakorit jaettiin edellisten turnauksien menestyksen mukaan. Koreja oli yhteensä 4. Jokaisesta korista arvottiin yksi joukkue jokaiseen alkulohkoon. Isäntämaa Ruanda sijoitettiin suoraan lohkoon A ja arvontakoriin 1.
| Kori 1 | Kori 2 | Kori 3 | Kori 4 |
| --- | --- | --- | --- |
|  Ruanda    Kongon demokraattinen tasavalta    Tunisia    Zimbabwe |  Angola    Nigeria    Gabon    Mali |  Marokko    Uganda    Kamerun    Niger |  Etiopia    Norsunluurannikko    Sambia    Guinea |
Ottelut > Alkulohkot

Joukkueet jaettiin neljään alkulohkoon. Alkulohkojen kaksi parasta etenee puolivälieriin. Sijoitukset määräytyvät alkulohkoissa seuraavassa järjestyksessä, jos kahdella joukkueella sama määrä pisteitä:
Pisteet keskinäisessä ottelussa
Maaliero kaikissa otteluissa
Tehdyt maalit kaikissa otteluissa
Arpa
Sijoitukset määräytyvät alkulohkoissa seuraavassa järjestyksessä, jos enemmän kuin kahdella joukkueella sama määrä pisteitä:
Pisteet keskinäisissä otteluissa
Maaliero keskinäisissä otteluissa
Tehdyt maalit keskinäisissä otteluissa
Jos edelleen kaksi joukkuetta samalla pistemäärällä, niin niille sovelletaan edellisiä kohtia.
Maaliero kaikissa otteluissa
Tehdyt maalit kaikissa otteluissa
Arpa
Alan Perlis

| Alan Perlis> Henkilötiedot |
| --- | --- |
Koko nimi:  Alan Jay Perlis
Syntynyt: 1. huhtikuuta 1922 Pittsburgh
Kuollut: 7. helmikuuta 1990 (67 vuotta) New Haven
Koulutus ja ura
Väitöstyön ohjaaja:  Philip Franklin
Tutkimusalue:  Tietojenkäsittelytiede
Palkinnot:  Turing-palkinto
Alan Jay Perlis (1. huhtikuuta 1922 Pittsburgh – 7. helmikuuta 1990 New Haven) oli yhdysvaltalainen tietojenkäsittelytieteilijä.
Perlis oli ensimmäinen Turing-palkinnon saaja vuonna 1966. Perlisin ansioiksi luetaan muun muassa vaikutus ohjelmointitekniikoiden kehityksessä ja kääntäjissä.
Perlis johti ALGOL-kielen kehitystä. Kieltä kehitettiin nimellä International Algorithmic Language (IAL) ja nimettiin uudelleen ALGOLiksi.
Perlisin opettaja Philip Franklin oli osallisena Whirlwind I:n kehityksessä, jossa Perlis avusti osa-aikaisena ohjelmoimalla yksinkertaisia ohjelmia.
Alida van der Anker-Doedens

| Mitalit> Maa:   Alankomaat.Naisten ratamelonta. Olympialaiset  | Mitalit> Maa:   Alankomaat.Naisten ratamelonta. Olympialaiset  | Mitalit> Maa:   Alankomaat.Naisten ratamelonta. Olympialaiset  | Maa:   Alankomaat> Naisten ratamelonta. |
| --- | --- | --- | --- |
|  Hopeaa | Lontoo 1948 | K-1 500 m |  |
Alida Geertruida ”Lida” van der Anker-Doedens (28. heinäkuuta 1922 Rolde – 1. huhtikuuta 2014 Haarlem) oli Alankomaita edustanut meloja. Vuoden 1948 kesäolympialaisissa Lontoossa hän sai naisten 500 metrin kajakkiyksikössä hopeaa ajalla 2.32,8. Vuoden 1952 olympialaisissa Helsingissä hän jäi mitaleitta sijoittuen 500 metrin kajakkiyksikössä neljänneksi.
Allekirjoittanut

Allekirjoittanut  oli suomalainen yhtye, jonka muodostivat Tommi Lindell sekä Raptorissa vaikuttaneet JuFo III ja Izmo. Kokoonpano julkaisi yhden albumin, nimeltään Generation Å. Vuonna 1995 ilmestynyt albumi oli viisi viikkoa Suomen virallisella albumilistalla, parhaimmillaan sijalla 32.
Alejandro Agag

Agag vuonna 2009
Alejandro Tarik Agag Longo (s. 18. syyskuuta 1970 Madrid, Espanja) on espanjalainen liikemies ja entinen poliitikko. Nykyään hän toimii Formula E -sarjan toimitusjohtajana. Hän oli Euroopan parlamentin jäsen Euroopan kansanpuolueen ryhmässä vuosina 1999–2002.
Urheilu

Agag aloitti moottoriurheilun parissa ostettuaan Formula 1 -televisiointi oikeudet Espanjaan yhdessä Flavio Briatoren kanssa. Hän osti myös enemmistön GP2 -tallista Campos Racing vuonna 2007. Moottoriurheilun parissa Agag on ystävystynyt erityisesti Flavio Briatoren, Bernie Ecclestonen ja Lakshmi Mittalin kanssa. Agag yhdessä Briatoren ja Eccelstonen kanssa omistivat jalkapalloseura Quuens Park Rangersin ostettuaan sen vuonna 2007. He kuitenkin myivät osuutensa Lakshmi Mittallille saman vuoden joulukuussa.
Vuonna 2012 hänet valittiin uuden Formula E -sarjan toimitusjohtajaksi. Sarjassa kilpaillaan sähköauton tyyppisillä kilpa-autoilla. Formula E -luokan vuosittainen maailmanmestaruussarja koostuu vuoden aikana eri puolilla maailmaa ajettavista ePrix -kilpailuista. Formula E -sarjassa kilpaillaan sekä kuljettajien että valmistajien maailmanmestaruustitteleistä. Formula E -sarjan järjestää kansainvälinen autoliitto FIA (Fédération Internationale de l'Automobile).
Yksityiselämä

Agag meni naimisiin 5. syyskuuta 2002 Ana Aznar Botellan, Espanjan entisen pääministerin José María Aznarin tyttären kanssa. Agagilla on neljä lasta ja hän asuu nykyisin Lontoossa.
Aiheesta muualla

Kuvia tai muita tiedostoja aiheesta Alejandro Agag Wikimedia Commonsissa
Alejandro Agag Euroopan parlamentin jäsenet. Euroopan parlamentti.
Amatööriradiomajakkaseura

Amatööriradiomajakkaseura (engl. Amateur Radio Lighthouse Society) on Jim Weidnerin, jonka kutsumerkki on K2JXW vuonna 2000 perustama meriradioyhteyksille ja amatööriradioille majakoilla, loistoilla sekä tunnusmajakoilla omistautunut yhdistys. Yhdistys luokittelee ja kirjaa eri maiden majakoita, loistoja ja tunnusmajakoita, joilta on otettu radioyhteyksiä.
Yhdistyksen päämaja sijaitsee Warrentonin kaupungissa, Virginiassa.
Suomalaisia majakoita

| Majakka | Illw-tunnus | ARLS-tunnus |
| --- | --- | --- |
| Bengtskär | FI0001 | FIN 001  |
Glosholmen: 
| Gustavsvärn | FI0022 | FIN 007   |
| Gåshällan | FI0015 | FIN 136   |
Hailuoto: 
| Harmaja | FI0021 | FIN 63   |
| Helsinki |  | FIN 09   |
| Heponiemi | FI0018 | FIN 138   |
| Härkäletto |  | FIN 053   |
| Isokari | FI0016 | FIN 010   |
| Kaijakari |  | FIN 012   |
| Kallo | FI0017 | FIN 015   |
| Kaunissaari | FI0024 | FIN 135   |
Korsö: 
| Kylmäpihlaja | FI0002 | FIN 024   |
| Luovukkaluoto | FI0023 |  |
| majakkalaiva Helsinki | FI0003 | FIN 027   |
| majakkalaiva Kemi |  | FIN 104   |
| majakkalaiva Relandersgrund | FI0026 | FIN 108   |
| Marigrund | FI0013 | FIN 137   |
| Marjaniemi | FI0025 | FIN 028   |
| Märket | FI0011 |  |
| Norrskär | FI0020 | FIN 033   |
Nyhamn: 
| Pulkkilanharju |  | FIN 084   |
Rastiluoto: 
| Ritgrund | FI0012 | FIN 048   |
| Russarö | FI0005 | FIN 050   FIN 089   |
| Rönnskär |  | FIN 086   FIN 087   |
| Rövargrund | FI0004 | FIN 088   |
| Strömmingsbådan |  | FIN 059   |
| Stubben | FI0010 | FIN 060   |
| Sälgrund | FI0006 | FIN 051   |
| Säppi | FI0014 | FIN 055   |
| Söderskär |  | FIN 057   |
| Tankar | FI0019 | FIN 065   |
| Ulkokalla |  | FIN 069   |
| Ulkokrunnit |  | FIN 071   |
| Utö | FI0007 |  |
| Valsorarna | FI0008 |  |
| Yttergrund | FI0009 |  |
Aleksei Leontjev

Aleksei Nikolajevitš Leontjev (ven. Алексей Николаевич Леонтьев; 18. helmikuuta (J: 5. helmikuuta) 1903 Moskova, Venäjän keisarikunta – 21. tammikuuta 1979 Moskova) oli neuvostoliittolainen tiedemies. Hän oli yksi kolmesta (”troika”) merkittävimmistä psykologian kulttuurihistoriallisen koulukunnan ja toiminnan teorian (деятельностный подход, dejatelnostnostnyi podhod) sekä kulttuurihistoriallisen psykologian perustajista yhdessä Lev Vygotskin ja Aleksandr Lurijan kanssa.
Kirjallisuutta

Leontjev, A. N. (1978). Activity, Consciousness, Personality. Englewood Cliffs: NJ: Prentice Hall.
Leontjev, A. N. (1977). Toiminta, tietoisuus, persoonallisuus. (Деятельность. Сознание. Личность. 1977) Helsinki: Kansankulttuuri.
Leontjev, A. N. (1981). Problems of the development of the mind (M. Kopylova, Trans.). Moscow: Progress Publishers.
Leontiev, A. A. (2005). The Life and Creative Path of A. N. Leontiev. Journal of Russian and East European Psychology, 43 (3), s. 8-69.
Aiheesta muualla

Kulttuurihistoriallinen toiminnan teoria[vanhentunut linkki]
Allemant

Allemant voi tarkoittaa:
Allemant, kunta Ranskassa, Aisnen departementissa
Allemant, kunta Ranskassa, Marnen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allemant”, voi hakea sivunnimihaulla, laajalla sivunnimihaulla tai tekstihaulla.
Alliance Party

Alliance Party voi tarkoittaa seuraavia puolueita:
Alliance Party, Fidžissä 1966–1987 toiminut puolue.
Alliance Party of Kenya, Keniassa 2012–2016 toiminut puolue.
Alliance Party, Malesiassa 1957–1973 toiminut puolue.
Alliance Party eli Alliance Party of Northern Ireland, Pohjois-Irlannissa toimiva vuonna 1970 perustettu puolue.
Alliance Party, Uudessa-Seelannissa 1991–2015 toiminut puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alliance Party”, voi hakea sivunnimihaulla, laajalla sivunnimihaulla tai tekstihaulla.
Ales Puškin

Ales Puškin 2009.
Aljaksandr Mikalajevitš ”Ales” Puškin (valkoven. Аляксандр Мікалаевіч "Алесь" Пушкін; 6. elokuuta 1965 – 10. heinäkuuta 2023) oli valkovenäläinen kuvataiteilija ja toisinajattelija. Hän oli Aljaksandr Lukašenkan vastustaja.
Puškinin tunnetuin mielenilmaus tapahtui 1999, kun hän vei Minskissä kottikärryllä hevosenlantaa presidentin toimiston eteen. Vieressä oli kyltti, jossa hän kiitti Lukašenkaa ”hedelmällisestä työstä”, ja Lukašenkan kuva, jonka hän seivästi hangolla. Hän sai vuoden ehdollisen vankeustuomion. Vuonna 2022 hän sai viiden vuoden tuomion syytettynä ”natsismin edistämisestä”.
Puškin kuoli mahahaavaleikkauksen jälkeisessä tehohoidossa vankilassa. Taiteilijan lesken mukaan hän oli ”tehohoidossa, epämääräisissä oloissa”.
Aiheesta muualla

Kuvia tai muita tiedostoja aiheesta Ales Puškin Wikimedia Commonsissa
Alliance française

Alliance française on ranskalainen järjestö, jonka tavoitteena on edistää ranskan kieltä ja kulttuuria. Sen päätavoitteena on ranskan opiskelu toisena kielenä. Järjestö perustettiin vuonna 1883, ja sen perustajiin kuuluivat mm. Louis Pasteur, Ferdinand de Lesseps, Jules Verne, Ernest Renan ja Armand Colin. Ranskan valtio kustantaa järjestön budjetista noin viisi prosenttia.
Alliance française järjestää kielikokeita ja myöntää sertifikaatteja viidellä tasolla.
Afrikankyttyrädelfiini

| Afrikankyttyrädelfiini |
| --- | --- |
 Koko ihmiseen verrattuna
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Ryhädelfiinit Sousa
Laji::  teuszii
Kaksiosainen nimi
 Sousa teuszii  (Kükenthal, 1892) 
 Afrikankyttyrädelfiinin levinneisyys.
Katso myös
   Afrikankyttyrädelfiini Wikispeciesissä   Afrikankyttyrädelfiini Commonsissa 
Infobox OKNimi-testi OKIUCN-testi OK: 
Afrikankyttyrädelfiini (Sousa teuszii) on delfiinilaji, jota tavataan Afrikan Atlantin puoleisen rannikon tuntumassa Mauritaniasta Angolaan.
Ulkonäkö ja koko

Afrikankyttyrädelfiini kasvaa 120–250 senttimetriä pitkäksi ja painaa 75–150 kilogrammaa. Nuoret yksilöt ovat kermanvärisiä, vanhemmat harmaita. Nimensä ne ovat saaneet erikoisenmuotoisesta selkäevästä, joka muodostaa taakseen kyttyrän.
Elintavat

Afrikankyttyrädelfiinit pysyttelevät aina parin kilometrin säteellä rannikosta, mahdollisesti vältelläkseen miekkavalaita (Orcinus orca).
Aiheesta muualla

Laji.fi: Afrikankyttyrädelfiini (Sousa teuszii)
ITIS: Sousa teuszii (englanniksi)
University of Michigan, Animal Diversity Web (ADW): Sousa teuszii, Atlantic humpbacked dolphin (englanniksi)
Food and Agriculture Organization of the United Nations (FAO): Sousa teuszii (englanniksi)
Alliance

Alliance tarkoittaa seuraavia asioita:
The Alliance, WCW:n ja ECW:n liitto WWF:ää vastaan vuonna 2001
Alliance française, ranskan kieltä ja kulttuuria edistävä järjestö
Alliance of Valiant Arms, tietokonepeli
Alliance Club Horsens, tanskalainen jalkapalloseura
HMS Alliance (1795), 20-tykkinen alus
HMS Alliance (W77), Alliance-luokan hinaaja
HMS Alliance (P417), Amphion-luokan sukellusvene
Alliance, Kanada
Alliance, Suriname
Alliance, Yhdysvaltojen Nebraska
Alliance, Yhdysvaltojen Ohio
Alliance, Yhdysvaltojen Pohjois-Carolina
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alliance”, voi hakea sivunnimihaulla, laajalla sivunnimihaulla tai tekstihaulla.
Alienware

| Alienware corp>  |
| --- | --- |
Yritysmuoto:  osakeyhtiö
Perustettu:  24. lokakuuta 1996
Perustaja:  Alex Aguila Nelson Gonzalez Frank Azor
Toimitusjohtaja:  Michael Dell
Kotipaikka:  Miami, Florida,  Yhdysvallat
Toiminta-alue:  koko maailma
Toimiala:  elektroniikka
Henkilöstö:  490
Emoyhtiö:  Dell
Kotisivu:  www.dell.com
Infobox OKVirheellinen NIMI-arvo: 
Alienware on yhdysvaltalainen tietokonelaitevalmistaja, joka valmistaa mm. pelikonsoleita, tietokoneen oheislaitteita sekä pelaamiseen suunnattuja pöytätietokoneita ja kannettavia tietokoneita.
Aiheesta muualla

Kuvia tai muita tiedostoja aiheesta Alienware Wikimedia Commonsissa
Verkkosivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alienware
Käännös suomeksi
Alliance de Montréal

| Alliance de Montréal |
| --- | --- |

Liiga:  CEBL
Perustettu:  2021
Areena:  Verdun Auditorium
Värit:                     
Päävalmentaja:  Derrick Alston
Alliance de Montréal on kanadalainen Montrealissa sijaitseva koripallojoukkue, joka pelaa CEBL:ssä. Seura on perustettu vuonna 2021.
Helmikuussa 2021 ilmoitettiin ensimmäisen kerran, että Montrealilainen joukkue liittyy CEBL:ään vuonna 2022. 27.10.2021 joukkueen nimi ja brändi julkistettiin. Joel Anthony nimitettiin Alliancen ensimmäiseksi manageriksi. Montréal Alliance ilmoitti tiistaina 8. maaliskuuta 2022, että Vincent Lavandier oli nimetty seuran ensimmäiseksi päävalmentajaksi.
Ales

| Ales (Àbas) |
| --- | --- |

 vaakuna
 Sijainti Oristanon maakunnassa
 Ales
 Koordinaatit: 39.766°0′0″N, 8.816°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  22,45 km²
Korkeus:  194 m
Väkiluku:  1 440
Aikavyöhyke:  UTC+1
 – Kesäaika:  UTC+2
Postinumero:  09091
Suuntanumero(t):    0783
Rekisterikilpi:  OR
 
 http://www.comune.ales.or.it 
Infobox OKVirheellinen NIMI-arvo: 
Ales (sardiksi Àbas) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 440 asukasta (vuonna 2016) ja sen pinta-ala on 22,45 neliökilometriä. Se sijaitsee 194 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ales Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Aikakausmedia

Aikakausmedian toimisto on Helsingin Etelärannassa. Kuvassa rakennuksen sisäänkäynti.
Aikakausmedia ry (aik. Aikakauslehtien liitto) on vuonna 1946 perustettu aikakauslehtikustantajien ja -julkaisijoiden yhteistyöfoorumi, jonka jäseniä ovat kaikki merkittävät suomalaiset aikakauslehtikustantajat. Kustantajajäseniä on noin 250, ja ne julkaisevat yhteensä lähes 500 aikakauslehteä ja verkkojulkaisua. Edustettuina ovat yleisö-, ammatti- ja järjestölehdet sekä asiakaslehdet.
Liiton keskeisimpiä tehtäviä ovat toimialan edunvalvonta, aikakauslehtialan markkinointi, tutkimus ja viestintä, nuorten lukutaidon edistäminen, koulutus ja kansainvälinen toiminta.
Aikakausmedia ylläpitää mediakorttipalvelua Mediakortit.fi, josta voi hakea yli 200 aikakauslehden tietoja useilla eri hakukriteereillä: aakkosten, lehtiluokkien, asiasanojen ja teemojen perusteella. Palvelussa pystyy myös vertailemaan lehtien tietoja keskenään ja laskemaan mainoskampanjalle kontaktihinnan. Vertailuun saa lisäksi KMT:ssa mukana olevien lehtien profiilitiedot. Palvelu toimii sekä suomeksi että englanniksi.
Editkilpailu on Aikakausmedian järjestämä kilpailu, jossa palkitaan vuosittain aikakauslehtialan parhaita tekijöitä toimituksellisissa ja mainonnallisissa sarjoissa.
Aikakausmedia ADS

Aikakausmedia ADS Oy on Aikakausmedian omistama yritys, jonka palveluja ovat mainostilan varausjärjestelmä, mainosaineistojen tarkistusjärjestelmä ja mediakortit. Yritys on perustettu vuonna 1997.
Aiheesta muualla

Aikakausmedian verkkosivut
Aikakausmedia ADS
Mediakortit.fi
Ratecards.fi, Mediakorttipalvelu englanniksi
Andrea Nahles

| Andrea Nahles |
| --- | --- |
 Andrea Nahles vuonna 2017
Sosiaalidemokraattien puheenjohtaja
 22.4.2018 – kesäkuu 2019  
Edeltäjä:  Martin Schulz (Olaf Scholz, vt.)
Seuraaja:  Malu Dreyer, vt.
Henkilötiedot
Syntynyt: 20. kesäkuuta 1970 (ikä 54) Mendig, Länsi-Saksa
Tiedot
Puolue:  SPD
Aiheesta muualla
www.andrea-nahles.de
Andrea Nahles (s. 20. kesäkuuta 1970 Mendig, Länsi-Saksa) on Saksan sosialidemokraattisen puolueen (SPD) puheenjohtaja, parlamenttiryhmän puheenjohtaja ja aiempi työ- ja sosiaaliministeri. Hän on ollut myös SPD:n puoluesihteeri. Hän ilmoitti 2. kesäkuuta 2018 eroavansa puolueen puheenjohtajan tehtävästä. Syynä on puolueen kärsimä tappio europarlamenttivaaleissa toukokuussa 2019.
SDP:n puheenjohtaja Martin Schulz ehdotti Nahlesia seuraajakseen puolueen puheenjohtajaksi, mikä ärsytti jäsenistöä. Nahlesin sijasta väliaikaiseksi puheenjohtajaksi tuli Olaf Scholz. Nahles valittiin puheenjohtajaksi huhtikuussa 2018. Hän oli ensimmäinen naispuheenjohtaja puolueen historiassa.
Nahlesia pidetään taitavana poliitikkona ja karismaattisena puhujana.